Mestské zastupiteľstvo v Košiciach uznesením č. 630/2013 na svojom XVII. rokovaní dňa 17. júna 2013 v súlade s § 2b a § 6 zákona SNR č. 369/1990 Zb. o obecnom zriadení v znení neskorších predpisov a podľa § 10 ods. 3 písm. b) zákona SNR č. 401/1990 Zb. o meste Košice v znení neskorších predpisov ustanovuje: 

Všeobecne záväzné nariadenie mesta Košice 
č. 139
o určení názvu ulíc
 „Levická“, „Novobanská“, „Breznianska“, „Žarnovická“, „Topoľčianska“, „Púchovská“, „Tvrdošínska“, „Prievidzská“ a „Fiľakovská“  

§ 1
Predmet

Týmto všeobecne záväzným nariadením sa určujú názvy nových ulíc „Levická“, „Novobanská“, „Breznianska“, „Žarnovická“, „Topoľčianska“, „Púchovská“, „Tvrdošínska“, „Prievidzská“ a „Fiľakovská“, ktoré vznikli na území mesta Košice v mestskej časti Košice – Západ. Grafické vyobrazenie nových ulíc tvorí prílohu tohto všeobecne záväzného nariadenia.

§ 2
Popis lokalizácie ulice Levická

Nová ulica sa nachádza v juhozápadnej časti mestskej časti Košice – Západ v lokalite Grot. Začiatok ulice je v križovatke ulíc Kremnická a Bratislavská, smeruje priamo juhojuhovýchodným smerom 118 m, mierne sa stáča doľava do juhovýchodného smeru, smeruje priamo 227 m, tu sa stáča rozsiahlym oblúkom o polomere 167 m a dĺžke 160 m doprava do smeru južného.

§ 3
Popis lokalizácie ulice Novobanská

	Nová ulica sa nachádza v juhozápadnej časti mestskej časti Košice – Západ v lokalite Grot. Začiatok ulice je v mieste nachádzajúcom sa 20 m juhojuhovýchodne od križovatky ulíc Kremnická a Bratislavská v mieste križovania s ulicou Levickou. Smeruje južným smerom 103 m, mierne sa stáča oblúkom o polomere 675 m a dĺžke 293 m doľava do smeru juhojuhovýchodného, tu sa stáča v pravom uhle doľava do smeru východného a pokračuje priamo 33 m až do križovatky s ulicou Levickou.

§ 4
Popis lokalizácie ulice Breznianska

	Nová ulica sa nachádza v juhozápadnej časti mestskej časti Košice – Západ v lokalite Grot. Začiatok ulice je v mieste nachádzajúcom sa 89 m juhojuhovýchodne od križovatky ulíc Kremnická a Bratislavská v mieste križovania s ulicou Levickou. Smeruje priamo východným smerom 184 m, stáča sa doprava do smeru juhovýchodného pokračuje priamo 275 m a končí spojením s ulicou Žarnovickou.

§ 5
Popis lokalizácie ulice Žarnovická

	Nová ulica sa nachádza v juhozápadnej časti mestskej časti Košice – Západ v lokalite Grot. Začiatok ulice je v mieste nachádzajúcom sa 379 m juhojuhovýchodne od križovatky ulíc Kremnická a Bratislavská v mieste križovania s ulicou Levickou. Smeruje priamo 129 m severovýchodným smerom, stáča sa v pravom uhle doprava do smeru juhovýchodovýchodného a pokračuje priamo 107 m, kde sa stáča v pravom uhle doľava do severoseverovýchodného smeru, pokračuje priamo 58 m a končí spojením s ulicou Breznianskou.

§ 6
Popis lokalizácie ulice Topoľčianska

	Nová ulica sa nachádza v juhozápadnej časti mestskej časti Košice – Západ v lokalite Grot. Začiatok ulice je v mieste nachádzajúcom sa 258 m juhojuhovýchodne od križovatky ulíc Kremnická a Bratislavská v mieste križovania s ulicou Levickou. Smeruje priamo 189 m severovýchodným smerom a končí v križovatke s ulicou Breznianskou.

§ 7
Popis lokalizácie ulice Púchovská

	Nová ulica sa nachádza v juhozápadnej časti mestskej časti Košice – Západ v lokalite Grot. Začiatok ulice je v mieste nachádzajúcom sa 341 m juhojuhovýchodne od križovatky ulíc Kremnická a Bratislavská v mieste križovania s ulicou Levickou. Smeruje priamo 202 m severovýchodným smerom a končí v križovatke s ulicou Breznianskou.

§ 8
Popis lokalizácie ulice Tvrdošínska

	Nová ulica sa nachádza v juhozápadnej časti mestskej časti Košice – Západ v lokalite Grot. Začiatok ulice je v mieste nachádzajúcom sa 136 m juhojuhovýchodne od križovatky ulíc Kremnická a Bratislavská v mieste križovania s ulicou Levickou. Smeruje priamo východným smerom 128 m, stáča sa doprava do smeru juhovýchodného, pokračuje priamo 49 m a končí v križovatke s ulicou Topoľčianskou.

§ 9
Popis lokalizácie ulice Prievidzská

	Nová ulica sa nachádza v juhozápadnej časti mestskej časti Košice – Západ v lokalite Grot. Začiatok ulice je v mieste nachádzajúcom sa 72 m juhovýchodne od križovatky ulíc Breznianskej a Púchovskej. Smeruje priamo juhozápadným smerom 74 m a končí v križovatke s ulicou Žarnovickou.

§ 10
Popis lokalizácie ulice Fiľakovská

	Nová ulica sa nachádza v juhozápadnej časti mestskej časti Košice – Západ v lokalite Grot. Začiatok ulice je v mieste nachádzajúcom sa 413 m juhojuhovýchodne od križovatky ulíc Kremnická a Bratislavská v mieste križovania s ulicou Levickou. Smeruje priamo 61 m severovýchodným smerom a končí ako slepá ulica.

§ 11 
Účinnosť

Toto všeobecne záväzné nariadenie nadobúda účinnosť 15. dňom od zverejnenia na úradnej tabuli mesta Košice.

                                                                                           MUDr. Richard  R a š i, PhD., MPH
primátor mesta Košice

Zverejnené: 	25.06.2013
Účinné:  	10.07.2013